cyanic-selkie/wikianc huggingface dataset:
สถาบันวิทยาไวรัสอู่ฮั่น
ข้อกังวลในฐานะการเป็นแหล่งกำเนิด
ในเดือนมกราคม พ.ศ. 2563 ทฤษฎีสมคบคิดแพร่หลายในวงสังคมว่าโควิด-19 เป็นโรคระบาดที่เกิดจากไวรัสที่ได้รับการออกแบบโดยสถาบัน WIV ซึ่งได้ถูกหักล้างบนพื้นฐานของหลักฐานทางวิทยาศาสตร์ว่าไวรัสมีต้นกำเนิดจากธรรมชาติ ในช่วงกลางเดือนมกราคมสำนักข่าวกรองของสหรัฐรายงานต่อเจ้าหน้าที่ว่า พวกเขาไม่ได้ตรวจพบสัญญาณเตือนใด ๆ ภายในรัฐบาลจีนที่จะชี้นำให้เกิดการระบาดขึ้นจากห้องปฏิบัติการของรัฐบาล จอช โรกิน (Josh Rogin) เขียนในคอลัมน์ความคิดเห็นในหนังสือพิมพ์เดอะวอชิงตันโพสต์ว่า จดหมายข่าวของกระทรวงการต่างประเทศสหรัฐในปี พ.ศ. 2561 ได้หยิบยกประเด็นด้านความปลอดภัยเกี่ยวกับงานวิจัยของสถาบัน WIV เกี่ยวกับการตรวจไวรัสโคโรนาในค้างคาว ในเดือนเมษายน พ.ศ. 2563 ตามคำร้องขอของเจ้าหน้าที่บริหารของประธานาธิบดีดอนัลด์ ทรัมป์ หน่วยงานข่าวกรองของสหรัฐเริ่มตรวจสอบว่า การระบาดเกิดจากอุบัติเหตุรั่วไหลโดยไม่ตั้งใจโดยนักวิทยาศาสตร์ของสถาบัน WIV ที่ศึกษาไวรัสโคโรนาตามธรรมชาติในค้างคาวหรือไม่ หนังสือพิมพ์เดอะนิวยอร์กไทมส์รายงานว่าเจ้าหน้าที่ระดับสูงในรัฐบาลทรัมป์ กำลังกดดันหน่วยงานข่าวกรองเพื่อให้หาหลักฐานสำหรับทฤษฎีที่ไม่ยืนยันว่าไวรัสรั่วจากห้องปฏิบัติการ ซึ่งนำไปสู่ความกังวลในหมู่นักวิเคราะห์ข่าวกรองบางส่วนว่า การประเมินข่าวกรองจะถูกบิดเบือนเพื่อใช้ในการรณรงค์ทางการเมือง เพื่อตำหนิประเทศจีนสำหรับการระบาดของโรค ประธานาธิบดี ทรัมป์ และรัฐมนตรีต่างประเทศ ไมเคิล พอมเพโอ อ้างว่ามีหลักฐานของทฤษฎีแล็บ แต่ไม่ได้ให้รายละเอียดเพิ่มเติม
ศูนย์วิจัย
สถาบันประกอบด้วยศูนย์วิจัยดังต่อไปนี้:
เอจออฟมีโธโลจี
เอจออฟมีโธโลจีเป็นเกมที่พัฒนาต่อยอดมาจากเกมคอมพิวเตอร์ชุดเอจออฟเอ็มไพร์ส โดยได้รับแรงบันดาลใจมาจากปรัมปราและตำนานของกรีซโบราณ อียิปต์โบราณ และนอร์ส มากกว่าเหตุการณ์ทางประวัติศาสตร์ อย่างไรก็ตาม รูปแบบการเล่นหลายอย่างยังคงคล้ายคลึงกับเกมชุดเอจออฟเอ็มไพร์ส เนื้อหาในโหมดเนื้อเรื่องเป็นเรื่องราวของนายพลเรือชาวแอตแลนติส อาร์แคนทอส ผู้ซึ่งถูกบังคับให้ท่องไปยังดินแดนของวัฒนธรรมทั้งสามในเกมเพื่อตามล่าไซคลอปส์ ผู้ซึ่งเป็นศัตรูของแอตแลนติสเช่นเดียวกับโพไซดอน
เอจออฟมีโธโลจีประสบความสำเร็จในด้านการขายอย่างมาก ในแง่ยอดขายที่จำหน่ายได้มากกว่า 1 ล้านชุดภายในสี่เดือนนับจากวันออกจำหน่ายวันแรก ทั้งยังได้คะแนนสูงถึง 89% ในการจัดอันดับเกมจากทั้งเกมแรงกิงส์และเมตาคริติก
รูปแบบการเล่น
เช่นเดียวกับเกมวางแผนเรียลไทม์เกมอื่น ๆ เอจออฟมีโธโลจีเน้นการสร้างเมือง รวบรวมทรัพยากร สร้างกองทัพ และทำลายยูนิตและสิ่งก่อสร้างของศัตรูในที่สุด ซึ่งด้วยวิธีการดังกล่าว ผู้เล่นจะสามารถเอาชนะและยึดครองเมืองและอารยธรรมของคู่แข่งได้ ผู้เล่นพัฒนาเผ่าพันธุ์ของตัวเองผ่าน "ยุค" ทั้งสี่: เริ่มตั้งแต่ยุคอาร์เคอิค (Archaic Age) ซึ่งผู้เล่นจะสามารถพัฒนาต่อไปสู่ยุคคลาสสิก (Classic Age) ยุควีรบุรุษ (Heroic Age) และยุคเทพนิยาย (Mythic Age) การอัพเกรดสู่ยุคที่สูงกว่าจะปลดล็อกยูนิคและเทคโนโลยีใหม่ ๆ ซึ่งจะเพิ่มความแข็งแกร่งให้แก่เผ่าของผู้เล่น ในทางกลับกัน การอัพเกรดจะต้องใช้ทรัพยากรจำนวนหนึ่ง รวมถึงเงื่อนไขที่จะต้องสร้างสิ่งปลูกสร้างบางอย่างก่อนด้วย
ผู้เล่นสามารถเลือกเล่นอารยธรรมได้จาก 3 อารยธรรมในเกมเอจออฟมีโธโลจี ได้แก่ กรีก อียิปต์ และนอร์ส การที่ผู้เล่นเลือกอารยธรรมใดในการเล่น จะเป็นตัวบ่งชี้ถึงสิ่งปลูกสร้างที่สามารถสร้างได้ รวมถึงยูนิตที่สามารถสร้างได้ ซึ่งมีความแตกต่างกันทั้งในแง่ของความสามารถพื้นฐาน ความสามารถพิเศษ และเงื่อนไขในการสร้างสิ่งปลูกสร้างหรือยูนิตเหล่านั้น ซึ่งล้วนมีข้อได้เปรียบเสียเปรียบในการเล่นแตกต่างกันไป ขึ้นอยู่กับแนวทางของผู้เล่น องค์ประกอบของฉาก รวมถึงรูปแบบการเล่นของคู่แข่ง แต่ละอารยธรรมมี "เทพเจ้าหลัก" สามองค์ เช่น ซูสหรือโอดิน ซึ่งผู้เล่นจะต้องเลือกก่อนเกมจะเริ่มต้น ทุกครั้งที่ผู้เล่นพัฒนาไปยังยุคที่สูงขึ้น ผู้เล่นจะต้องเลือก "เทพเจ้ารอง" เทพเจ้ารองมีความสำคัญในทางประวัติศาสตร์ด้อยกว่าเทพเจ้าหลักเล็กน้อย เทพเจ้ารอง เช่น บาสเต็ดหรืออาโฟร์ไดท์ เทพเจ้าทั้งหมดให้เทคโนโลยีที่แตกต่างกัน ตลอดจนถึงยูนิตปรัมปรา (myth unit) และอำนาจของเทพเจ้า (god power) ซึ่งเป็นความสามารถพิเศษซึ่งสร้างความเสียหายแก่ศัตรูหรือก่อประโยชน์ให้แก่ผู้เล่น
ยูนิต
ส่วนสำคัญของกองทัพในทุกอารยธรรมประกอบขึ้นจากทหารมนุษย์ แต่ละอารยธรรมจะมีจำนวนช่องประชากรสูงสุด แต่จำนวนสูงสุดดังกล่าวมิได้มานับตั้งแต่เริ่มเกมในทันที การสร้างบ้านหรือศูนย์กลางเมือง ซึ่งเป็นสิ่งปลูกสร้างหลักในเมืองของผู้เล่น เป็นการเพิ่มจำนวนประชากรสูงสุด ยูนิตแต่ละตัวจะใช้ช่องประชากรแตกต่างกันออกไป: พลเรือนใช้หนึ่ง ในขณะที่ยูนิตปรัมปราบางตัวอาจใช้ช่องทรัพยากรไปถึงห้า ยูนิตเกือบทั้งหมดสามารถอัพเกรดได้ ทำให้ยูนิตเหล่านั้นมีประสิทธิภาพดีขึ้นในหน้าที่ของตน
ยูนิตสามารถแบ่งออกได้เป็น 7 ประเภท: ทหารราบ พลธนู ทหารม้า ซึ่งเป็นสามประเภทของยูนิตมนุษย์ส่วนใหญ่ อาวุธปิดล้อม ยูนิตเรือ วีรบุรุษและยูนิตปรัมปรา รูปแบบของค้อน-กระดาษ-กรรไกรมีผลต่อยูนิตเกือบทั้งหมดในการรบ ยกตัวอย่างเช่น ทหารราบทำความเสียหายมากขึ้นต่อทหารม้า ทหารม้าทำความเสียหายมากขึ้นต่อพลธนู และพลธนูทำความเสียหายมากขึ้นต่อทหารราบ รูปแบบเดียวกันนี้ยังมีผลในยูนิตเรือสามประเภทที่แตกต่างกันด้วย ได้แก่ เรือธนู เรือปิดล้อม (siege ships) และเรือค้อน ยูนิตอาวุธปิดล้อมมักยกเว้นจากรูปแบบค้อน-กระดาษ-กรรไกร แต่มีความโดดเด่นที่สามารถทำลายสิ่งปลูกสร้างได้อย่างง่ายดาย แต่ถูกทำลายได้ง่ายโดยทหารม้า วีรบุรุษทำความเสียหายอย่างมากต่อยูนิตปรัมปรา แต่ได้รับความเสียหายมากจากทหารมนุษย์เช่นเดียวกัน นอกจากนี้ วีรบุรุษสามารถเก็บรวบรวมวัตถุมงคล (relic) ซึ่งจะให้ประโยชน์ทางด้านเศรษฐกิจหรือการทหารเพิ่มเติมให้แก่ผู้เล่นเมื่อผู้เล่นนำวัตถุมงคลไปไว้ในเทวสถาน
สิ่งปลูกสร้าง
โดยทั่วไป สิ่งปลูกสร้างในเกมเอจออฟมีโธโลจีสามารถแบ่งออกได้เป็น 3 ประเภท: สิ่งปลูกสร้างทางเศรษฐกิจ ทางทหารและการป้องกัน สิ่งปลูกสร้างทางเศรษฐกิจที่สำคัญที่สุด คือ ศูนย์กลางเมือง ซึ่งคล้ายคลึงกับสิ่งปลูกสร้างชื่อเดียวกันในเกมชุดเอจออฟเอ็มไพร์ส ยูนิตพลเรือนเกือบทั้งหมดสร้างมาจากศูนย์กลางเมือง เช่นเดียวกับเทคโนโลยีบางอย่าง และที่สำคัญที่สุด ผู้เล่นจะพัฒนาไปยังยุคที่สูงกว่าผ่านทางศูนย์กลางเมืองด้วย ศูนย์กลางเมืองเพิ่มช่องประชากรจำนวนสิบห้า ในขณะที่การสร้างบ้านเพิ่มเติมจะให้ช่องประชากรแก่ผู้เล่นอีกสิบต่อบ้านหนึ่งหลัง ในยุควีรบุรุษ ผู้เล่นสามารถสร้างศูนย์กลางเมืองในถิ่นฐานที่ยังไม่มีเจ้าของได้ซึ่งจะเพิ่มช่องประชากรอีก ในบางกรณี การครอบครองศูนย์กลางเมืองทุกแห่งจะเริ่มการนับถอยหลังที่จะนำไปสู่ชัยชนะในเกม สิ่งปลูกสร้างทางเศรษฐกิจอื่นรวมไปถึงฟาร์มและตลาด
สิ่งปลูกสร้างยังสามารถปลดล็อกเทคโนโลยีและอัพเกรดได้ เช่นเดียวกับให้ทรัยพยากรแก่ผู้เล่น ยูนิตทั้งหมดยกเว้นยูนิตพลเรือนสร้างจากสิ่งปลูกสร้างทางทหาร ซึ่งจะมีชื่อและจุดประสงค์แตกต่างกันไปในแต่ละอารยธรรม แต่สามารถสร้างยูนิตที่คล้ายกัน สิ่งปลูกสร้างทางทหารยังสามารถใช้ปลดล็อกเทคโนโลยีทางทหารเฉพาะอย่าง เช่น การอัพเกรดเกราะและเพิ่มพลังโจมตี
กำแพงและหอคอยเป็นสิ่งปลูกสร้างการป้องกัน ซึ่งไม่สามารถสร้างยูนิตได้ เพียงแต่ถูกใช้เพื่อจุดประสงค์ในการป้องกันเท่านั้น สิ่งปลูกสร้างเหล่านี้สามารถอัพเกรดได้บางอย่าง ถึงแม้ว่าเทคโนโลยีเหล่านี้จะมีผลเฉพาะกำแพงและหอคอยเท่านั้น สิ่งปลูกสร้างอีกประเภทหนึ่งที่ผู้เล่นสามารถสร้างได้ คือ สิ่งมหัศจรรย์ ซึ่งเป็นสิ่งปลูกสร้างขนาดใหญ่ที่แสดงถึงความสามารถทางสถาปัตยกรรมของแต่ละอารยธรรม ในบางโหมด เมื่อผู้เล่นสร้างสิ่งมหัศจรรย์เสร็จ เวลาจะนับถอยหลังจากสิบนาที หากสิ่งมหัศจรรย์ยังไม่ถูกทำลายเมื่อครบกำหนดเวลา ผู้เล่นที่สร้างสิ่งมหัศจรรย์จะเป็นผู้ชนะในเกมนั้น
ระบบหลายผู้เล่น
ระบบหลายผู้เล่นเป็นส่วนที่ได้รับความนิยมอย่างสูงของเอจออฟมีโธโลจี เกมหลายผู้เล่นส่วนใหญ่เล่นผ่านเอ็นเซมเบิลสตูดิโอส์ออนไลน์ (ESO) หรือผ่านการเชื่อมต่อแลนหรือหมายเลขไอพีโดยตรง
ในเกมแบบหลายผู้เล่น มี 7 ประเภทเกมให้เลือกเล่น ซึ่งแต่ละประเภทจะถูกจัดไว้เป็นมาตรฐานของเกม: โหมดมาตรฐานของเกม ครองความเป็นใหญ่ (Supremacy) รวมไปถึงแผนที่และรูปแบบการเล่นซึ่งจะถูกสุ่มขึ้นมา โหมดยึดครอง (Conquest) คล้ายคลึงกับโหมดแรก แต่ผู้เล่นจะได้รับชัยชนะก็ต่อเมื่อเอาชนะผู้เล่นคนอื่นทั้งหมด โหมดเดตแมตช์ (Deathmatch) ซึ่งผู้เล่นจะมีทรัพยากรมหาศาลในช่วงเริ่มต้น แต่รูปแบบการเล่นโดยรวมเหมือนกับโหมดครองความเป็นใหญ่ ในโหมดสายฟ้า (Lightning) รูปแบบการเล่นเหมือนกับโหมดครองความเป็นใหญ่เช่นกัน แต่ความเร็วของเกมจะเพิ่มขึ้นเป็นสองเท่า ในโหมดเร่ร่อน (Nomad) ผู้เล่นเริ่มเกมด้วยยูนิตพลเรือนเพียงหนึ่งตัว โดยที่ไม่มีศูนย์กลางเมือง และจะต้องครอบครองถิ่นฐาน เป้าหมายของโหมดราชาแห่งภูเขา (King of the Hill) คือ การควบคุมอนุสาวรีย์ที่ตั้งอยู่ ณ ใจกลางของแผนที่ในระยะเวลาที่กำหนด และในโหมดซัดเดนเดธ (Sudden Death) ผู้เล่นจะแพ้เมื่อศูนย์กลางเมืองถูกทำลาย และไม่สามารถสร้างขึ้นใหม่ได้ภายในระยะเวลาที่กำหนด
การแข่งขันทัวร์นาเมนต์หลายผู้เล่นและกลุ่มแลนได้รับความนิยมทั่วโลก โดยผู้เล่นหลายคนเข้าเยี่ยมชมห้องพักเกมคอมพิวเตอร์เพื่อเข้าร่วมเล่น
โปรแกรมสร้างแผนที่
โปรแกรมสร้างแผนที่ของเอจออฟมีโธโลจีมีการพัฒนาอย่างมากเมื่อเทียบกับโปรแกรมสร้างแผนที่ของเกมก่อนหน้า เอจออฟเอ็มไพร์ส 2 นอกเหนือไปจากความสามารถในการวางยูนิตพื้นฐาน โปรแกรมยังเปิดโอกาสให้วางยูนิตซ้อนกันได้ เช่นเดียวกับการสร้างภูเขาสูงและพื้นที่สูงชัน ตัวนำ (trigger) ส่วนที่ได้รับความนิยมในการออกแบบแผนที่ในเอจออฟเอ็มไพร์ส 2 ได้ถูกนำมาเสนอในโปรแกรมสร้างแผนที่ของเอจออฟมีโธโลจีด้วย เช่นเดียวกับคัตซีนและสเปเชียลเอฟเฟ็กซ์อื่น ๆ
การดำเนินเรื่อง
ไม่เหมือนกับโหมดยุทธการในเอจออฟเอ็มไพร์ส และเอจออฟเอ็มไพร์ส 2 กล่าวคือ โหมดยุทธการในเกมเอจออฟมีโธโลจีนี้มีเพียงเนื้อเรื่องหลักอย่างเดียว โดยมีความยาวมากกว่าโหมดเดียวกันในอีกสองเกมก่อนหน้า ซึ่งมีถึง 36 ฉาก
ในอียิปต์ อาร์แคนทอสพบกับอเมนรา ราชินีของทหารรับจ้าง ผู้ซึ่งขอให้เขาช่วยเหลือในปัญหาภายใน เขาได้ช่วยเหลือและสนับสนุนเธอในการสู้รบกับพันธมิตรของการ์กาเรนซิส เค็มซิท ขณะอยู่ในอียิปต์ อาร์แคนทอสได้ทราบเรื่องราวที่แท้จริงเกี่ยวกับการ์กาเรนซิส คือ เขาพยายามที่จะได้รับความเป็นอมตะโดยการปลดปล่อยไททันโครนอสจากขุมนรกทาร์ทารัส เขาเดินทางต่อไปทางเหนือ ตามวัตถุประสงค์เดิมในการตามหาการ์กาเรนซิส
ในดินแดนนอร์ส อาร์แคนทอสพบกับเรกินลีฟ วาลคิรี และร่วมมือกันพยายามที่จะหยุดยั้งสงครามแร็กนาร็อกมิให้เกิดขึ้น ทั้งหมดพบกับการ์กาเรนซิสอีกครั้งหนึ่ง ซึ่งทำให้อาร์แคนทอสและพวกติดอยู่ในหุบเขาเล็ก ๆ ที่ไม่มีทางหลบหนี อาร์แคนทอสต้านการโจมตีของกองทัพการ์กาเรนซิสขณะที่รอความช่วยเหลือจากโอดีสซุส
ระหว่างที่ฝ่ายวีรบุรุษกำลังรบกับกองทัพของการ์กาเรนซิส เขาได้เดินทางกลับไปยังแอตแลนติส และกักขังตัวผู้นำแอตแลนติสเอาไว้ ในบทสรุปของเนื้อเรื่อง อาร์แคนทอสและพันธมิตรได้เดินทางกลับมายังแอตแลนติส ซุสได้ประทานพรมาเหนืออาร์แคนทอส ทำให้เขาสามารถมีชัยเหนือโพไซดอนและการ์กาเรนซิสได้ หลังจากทำลายรูปปั้นมีชีวิตของโพไซดอนและการ์กาเรนซิสแล้ว อาร์แคนทอสได้เสียชีวิตด้วยความเหน็ดเหนื่อย ก่อนที่จะได้รับประทานความเป็นอมตะจากอธีนา และกลายเป็นหนึ่งในเทพเจ้าในที่สุด
เดอะโกลเด้นกิฟต์
นอกจากนี้ ได้มีเรื่องราวใหม่อย่างเป็นทางการในชื่อ เดอะโกลเด้นกิฟต์ (ของขวัญสีทอง) ซึ่งถูกพัฒนาโดยเอนเซมเบิลสตูดิโอส์ โดยได้เปิดให้ดาวน์โหล์ดจากเว็บไซต์ โดยเป็นเรื่องราวการผจญภัยของบรอคค์และอีทริ สองคนแคระซึ่งปรากฏตัวตั้งแต่เรื่องราวเดิม โดยเรื่องราวใหม่นี้มีทั้งหมด 4 ฉาก
การพัฒนา
เอนเซมเบิลสตูดิโอส์เริ่มทำงานบนเกมเอนจิน 3 มิติเป็นครั้งแรกในขณะเดียวกับที่มีการพัฒนาเกมเอจออฟเอ็มไพร์ส 2: ดิเอจออฟคิงส์ เกมเอนจินดังกล่าวมีชื่อว่า แบง! เอนจิน ซึ่งได้รับการประกาศในเดือนมกราคม พ.ศ. 2544 สำหรับใช้ในเกมใหม่ ภายใต้รหัส RTSIII และในภายหลังได้ถูกเปิดเผยชื่อออกมาว่าเอจออฟมีโธโลจี ในระหว่างการพัฒนาเอจออฟมีโธโลจี เอนเซมเบิลสตูดิโอส์ตัดสินใจที่จะย้ายเรื่องราวออกจากประวัติศาสตร์ของเกมชุดเอจออฟเอ็มไพรส์ เพื่อหลีกเลี่ยงความน่าเบื่อและความซ้ำซาก ซึ่งแนวคิดดังกล่าวเปิดโอกาสให้ทีมงานทำงานกับความคิดและรูปแบบใหม่ ๆ
หลังจากได้มีการประกาศตัวเกมออกมาในเดือนกันยายน พ.ศ. 2545 ได้มีการออกเวอร์ชันทดลอง เวอร์ชันทดลองนี้ประกอบด้วยฉาก 5 ฉากในโหมดเรื่องราว และแผนที่ซึ่งถูกสุ่มขึ้นมาอีก 2 แผนที่ และในเวอร์ชันทดลองนี้ ผู้เล่นสามารถเลือกเทพเจ้าหลักได้เพียงซุสเท่านั้น ส่วนในเกมเวอร์ชันเต็มจะมีเทพเจ้าถึง 9 องค์ ในระหว่างการสร้างเกม ได้มีการโต้เถียงกันเกี่ยวกับพลังเทพเจ้าที่ไม่ค่อยสมดุลกันและจะทำอย่างไรให้ตัวเกมมีความยุติธรรมในขณะที่คงไว้ซึ่งความสนุกสนานเอาไว้ด้วย เอจออฟมีโธโลจีดำเนินการทดสอบเบต้าหลายครั้งในระหว่างช่วงพัฒนาเกม เนื่องจากผู้ผลิตพยายามที่จะสร้างเกมที่สมดุลและท้าทายผู้เล่นมากกว่าเกมที่ผ่านมา เกรก ที. สตรีตได้ให้ความคิดเห็นว่า หนึ่งในสาเหตุที่เอจออฟมีโธโลจี ได้รับความนิยมอย่างมากนั้นเนื่องจากทีมผู้พัฒนาได้ใช้เวลานานหลายชั่วโมงกับเกมผ่านการทดสอบอย่างกระตือรือร้น มากกว่าการรับข้อเสนอแนะจาก "บุคคลไร้ตัวตนจากอีกอาคารหนึ่ง"
ภาคต่อและผลงานสืบเนื่อง
เกมเอจออฟมีโธโลจี: เดอะไททันส์เป็นภาคต่อของเอจออฟมีโธโลจี ซึ่งออกวางจำหน่ายเมื่อวันที่ 21 ตุลาคม พ.ศ. 2546 ภาคต่อนี้ได้เพิ่มอารยธรรมใหม่ที่ผู้เล่นสามารถเลือกเล่นได้ นั่นคือ แอตแลนติส เช่นเดียวกับยูนิตใหม่ ๆ เป็นจำนวนมาก รวมไปถึงไททัน นักวิจารณ์และแฟนรอคอยภาคต่อนี้ด้วยความกระตือรือร้น ถึงแม้ว่าความนิยมของมันจะไม่เท่ากับภาคดั้งเดิมก็ตาม
เอจออฟเอ็มไพร์ส: มีโธโลจีส์ เป็นเรื่องราวสืบเนื่องจากเอจออฟเอ็มไพร์ส: ดิเอจออฟคิงส์ แต่มีรูปแบบการเล่นตั้งอยู่บนพื้นฐานของเทวตำนานเช่นเดียวกับเอจออฟมีโธโลยี เป็นเกมที่พัฒนาโดยกริปโตไนต์เกมส์ บนเครื่องเล่นนินเทนโด ดีเอส
เสียง
ซาวด์แทร็คของเอจออฟมีโธโลจีออกวางจำหน่ายเมื่อวันที่ 22 ตุลาคม พ.ศ. 2545 โดยค่ายเพลง "ซัมธิง เอลส์" (Sumthing Else) เนื้อเพลงเขียนโดยผู้กำกับด้านดนตรี สตีเฟน ริปปี และศิลปิน เควิน แมคมัลแลน ริปปีกล่าวถึงศิลปินคนอื่น ๆ อย่างเช่น ปีเตอร์ กาเบรียล ทัวทารา บิล แลสเวลล์ ทัลวิน ซิงห์ และชาด เบลก ว่าเป็นแรงบันดาลใจให้แก่เขาในการผลิตซาวด์แทร็คชุดนี้ ผลงานดนตรีในเอจออฟมีโธโลจีนี้เป็นสิ่งที่ริบปีไม่เคยทำมาก่อน ตัวอย่างของขั้นตอนการทำงานนี้ อาทิ "การเขียนออร์เครสตรา 70 ชิ้น จากนั้นบินไปยังวอชิงตันเพื่อบันทึกเสียง"
การตอบรับ
เอจออฟมีโธโลจีได้รับการตอบรับอย่างดีจากสาธารณะ โดยจำหน่ายได้ถึงหนึ่งล้านแผ่นภายในห้าเดือนนับตั้งแต่วันออกจำหน่ายวันแรก ตัวเกมได้รับเสนอชื่อเข้าชิงรางวัลการพัฒนาอินเทอร์แอคทีฟสำหรับเกมคอมพิวเตอร์แห่งปีของสถาบันศิลปะและวิทยาศาสตร์อินเทอร์แอคทีฟและเกมคอมพิวเตอร์วางแผนแห่งปี
กราฟิกส์ของเอจออฟมีโธโลจีได้รับการยกย่องจากนักวิจารณ์ส่วนใหญ่ นักวิจารณ์ของ IGN สตีฟ บัททส์ กล่าวว่า "นับเป็นเอฟเฟ็กซ์ที่มหัศจรรย์และแอนิเมชันที่เหลือเชื่อทำให้มีความสุขที่จะได้ดูกราฟิกส์นี้ ความแตกต่างระหว่างกองทัพและสิ่งแวดล้อมนั้นดีเลิศ" และเขาได้ให้คะแนนกราฟิกส์ 9 เต็ม 10 ในขณะเดียวกัน นักวิจารณ์ของเกมสปอต เกรก คาซาวิน ยังได้ให้คะแนนกราฟิกส์ 9 จาก 10 โดยกล่าวว่า "เอจออฟมีโธโลจีเป็นเกมที่ดูเยี่ยมยอดมาก เต็มไปด้วยสีสันเจิดจ้าและแอนิเมชันที่มีรายละเอียดที่ได้รับการออกแบบอย่างระมัดระวัง" เกมเรโวลูชันยังได้ชื่นชมกราฟิกส์ของเอจออฟมีโธโลจี กล่าวในการวิจารณ์ของพวกเขาว่า "ภูมิประเทศ 3 มิติแบบใหม่ดูดี" รวมไปถึงกราฟิกส์ว่าเป็นหนึ่งในปัจจัยบวกของบทสรุปการวิจารณ์ นักวิจารณ์ของพีซีเกมเมอร์ วิลเลียม ฮาร์มส์ ชื่นชมกราฟิกส์ว่า "สภาพแวดล้อม ยูนิต และสิ่งปลูกสร้างเต็มไปด้วยรายละเอียด" และให้ความคิดเห็นเกี่ยวกับเอฟเฟ็กซ์อย่างตื่นเต้น: "สิ่งที่สร้างความประทับใจให้ผมจริง ๆ คือ แอนิเมชันของเกม เมื่อมิโนทอร์ตบศัตรูด้วยกระบองของมัน ไอ้โง่นั้นลอยขึ้นไปบนฟ้า ไถลลงไปบนพื้น จากนั้นกระเด็นกลับขึ้นไปในอากาศอีกครั้ง"
เสียงของเกมได้รับการชื่นชมจากนักวิจารณ์เช่นเดียวกัน ถึงแม้ว่าจะมีการวิจารณ์จากหลายฝ่ายว่าเสียงมักจะเล่นซ้ำและคาดเดาได้ในหลายโอกาส IGN อธิบายมันว่า "เป็นดนตรีที่ยอดเยี่ยม หากแต่เล่นซ้ำ" ในขณะที่เกมเรโวลูชันประกาศว่าเสียง "เป็นการแสดงความสนใจในรายละเอียดอย่างต่อเนื่องของเอนเซมเบิล" ก่อนที่จะกล่าวยกย่องเสียงในภาษาที่แตกต่างกันด้วย
IGN รู้สึกพอใจกับโหมดเนื้อเรื่องของเอจออฟมีโธโลจี และไม่รู้สึกเบื่อไปกับความยาวของเรื่อง พวกเขากลับให้ความเห็นว่า "โหมดเนื้อเรื่องผู้เล่นคนเดียวที่เต็มไปด้วยความหมายและเป็นที่ดึงดูดใจได้ให้ประสบการณ์ที่เกือบจะไร้ที่ติ" อย่างไรก็ตาม เกมสปอตได้วิพากษ์วิจารณ์เกี่ยวกับโหมดผู้เล่นคนเดียวเล็กน้อย โดยกล่าวว่า "ในขณะที่บางภารกิจในโหมดเนื้อเรื่องได้มีลักษณะของสภาพแวดล้อมที่ไม่ธรรมดาหรือเป้าหมายที่เปลี่ยนไป เรื่องราวของเกมไม่ได้น่าดึงดูดใจอย่างเหลือเชื่อ" แต่ทางผู้ผลิตได้ประนีประนอมกับแนวคิดดังกล่าวโดยกล่าวว่า แฟนเกมเอจออฟเอ็มไพรส์อาจไม่คาดหวังเรื่องราวที่มหัศจรรย์ และพวกเขาจะ "ตรงดิ่งไปยังโหมดสุ่มแผนที่ในทันที" พีซีเกมเมอร์ยังได้กล่าวเพิ่มเติมเกี่ยวกับโหมดเนื้อเรื่อง โดยกล่าวว่า "ภารกิจส่วนใหญ่ได้รับการออกแบบมาดีมาก" และ "การเล่นโหมดเนื้อเรื่องนี้เป็นช่วงเวลาของความสนุกสนานอย่างแท้จริง เป็นความน่าประหลาดใจและปิติยินดีจริง ๆ" อย่างไรก็ตาม ก็ได้วิพากษ์วิจารณ์ว่า "น่าสลดใจ ภารกิจส่วนมากของเอจออฟมีโธโลจีมีสิ่งหนึ่งที่เกิดขึ้นซ้ำ ๆ กันและเป็นปัญหาที่น่าท้อแท้: กรณีภารกิจ 'สร้างฐาน'" นักวิจารณ์ได้ขยายความว่า: "ผมทราบว่าการสร้างฐานเป็นสิ่งปกติสำหรับเกมแนวนี้ แต่แม้กระทั่งแฟนที่กระตือรือร้นที่สุดก็ยังท้อใจกับความมากมายของมัน สิ่งที่น่าผิดหวังที่สุด คือ ท้องเรื่องเอจออฟมีโธโลจีโน้มไปยังการออกแบบภารกิจที่เพ้อฝัน และผมไม่คิดว่าผู้ออกแบบจะใช้ประโยชน์ได้เต็มที่จากฉาก ซึ่งเป็นสิ่งที่น่าละอาย"
การใช้ในการศึกษาทางวิทยาศาสตร์
ปัญญาประดิษฐ์ของเอจออฟมีโธโลจีถูกใช้โดยนักวิจัยชาวออสเตรียจำนวนสี่คน คริสตอฟ เฮอร์มันน์ เฮลมุธ เมลเชอร์ สตีเฟน แรงค์ และโรเบิร์ต แทรพพ์ เพื่อเป็นกรณีศึกษาเข้าถึงประโยชน์ของอารมณ์ในเกมวางแผนเรียลไทม์ ตามข้อสรุปของการวิจัยระบุว่า "เราสนใจว่าการเพิ่มรูปแบบอารมณ์พื้นฐานเข้าไปในสคริปต์ของบอตเดิมจะเพิ่มกำลังในการเล่นหรือไม่" ผลสรุปของการศึกษาได้อธิบายว่าในบอตทั้งสี่ที่พวกเขาได้ทดลอง บอตโรคประสาทมีความสามารถสูงสุดในการเอาชนะปัญญาประดิษฐ์ปริยายของเอจออฟมีโธโลจีได้ ตามมาด้วยบอตที่มีความก้าวร้าว ไม่มีบอตตัวใดที่แพ้ปัญญาประดิษฐ์มาตรฐาน แต่บอตโรคประสาทสามารถเอาชนะปัญญาประดิษฐ์ของเกมได้มากกว่าบอตประเภทอื่นถึง 25% แผนการดังกล่าวเพื้อขยายการวิจัยในอนาคตโดยการทดลองให้เล่นระหว่างบอตโรคประสาทกับผู้เล่นมนุษย์
พ.ศ. 1118
พุทธศักราช 1118 ใกล้เคียงกับ
มานูเอ็ล อาคันจี
มานูเอ็ล โอบาเฟมี อาคันจี (Manuel Obafemi Akanji; เกิด 19 กรกฎาคม ค.ศ. 1995) เป็นนักฟุตบอลชาวสวิสผู้เล่นในตำแหน่งกองหลังให้แก่แมนเชสเตอร์ซิตีและทีมชาติสวิตเซอร์แลนด์
อาคันจีเกิดที่ Wiesendangen มารดาเป็นชาวสวิส บิดาเป็นชาวสวิสเชื้อสายไนจีเรีย เขาเข้าร่วมทีมเยาวชนของสโมสรท้องถิ่นในวีเซินดังเงิน ต่อมาในเดือนพฤษภาคม ค.ศ. 2007 เขาย้ายไปทีมเยาวชนของวินเทอร์เทอร์ ต่อมาในวันที่ 15 เมษายน ค.ศ. 2015 มีการรายงานว่าเขาจะย้ายไปบาเซิลในฤดูกาล 2015–16 เขาพาบาเซิลชนะเลิศสวิสซูเปอร์ลีกในฤดูกาล 2015–16 และ 2016–17 ต่อมาเขาได้ย้ายไปโบรุสซีอาดอร์ทมุนท์เมื่อวันที่ 15 มกราคม ค.ศ. 2018 ด้วยค่าตัวประมาณ 18 ล้านยูโร
อาคันจีลงเล่นให้กับทีมชาติชุดใหญ่ครั้งแรกในนัดที่เอาชนะหมู่เกาะแฟโร 2–0 ในฟุตบอลโลก 2018 รอบคัดเลือกเมื่อวันที่ 9 มิถุนายน ค.ศ. 2017 โดยเขาได้ลงเล่นครบ 90 นาทีในนัดนั้น ต่อมาเขามีชื่อติดทีมชาติสำหรับการแข่งขันฟุตบอลโลก 2018 ที่ประเทศรัสเซีย
เกียรติประวัติ
บาเซิล
โบรุสซีอาดอร์ทมุนท์
เอมิลี่ เคน
'''เอมิลี่ เอ. เคน''' (เกิดเมื่อวันที่ 14 พฤษภาคม ค.ศ. 1956) เป็นนักการเมืองจากสหรัฐอเมริกา และเคยดำรงตำแหน่งสมาชิกสภาผู้แทนราษฎรรัฐนิวเม็กซิโก สังกัดพรรคเดโมแครต เขตที่ 15 ตั้งแต่วันที่ 15 มกราคม ค.ศ. 2013 จนถึงเดือนมกราคม ค.ศ. 2015
ภาษามองโกลคามนิกัน
ภาษามองโกลคามนิกัน (Khamnigan) เป็นภาษาในกลุ่มภาษามองโกลที่ใช้พูดในบริเวณทะเลสาบไบกัลป์ ชาวคามนิกันปกติเป็นผู้ที่พูดได้สองภาษา คือพูดได้ทั้งภาษาในกลุ่มภาษามองโกลและกลุ่มภาษาตังกูสิต โดยภาษากลุ่มตันกูสิตที่พูดคือภาษาอีเวนกี ส่วนภาษาคามนิกันเป็นภาษาในกลุ่มภาษามองโกลที่มีลักษณะเป็นเอกเทศ ไม่ได้เป็นสำเนียงของภาษามองโกลหรือภาษาบูรยัตที่ใช้พูดในรัสเซียหรือมองโกเลีย
การใช้ภาษานี้ในรัสเซียกำลังลดลง เหลือผู้พูดอยู่น้อยแต่สถานะในมองโกเลียยังไม่แน่ชัด แต่กลุ่มชนในจีนยังคงใช้ทั้งสองภาษาอยู่ ภาษาอีเวนกีที่ชาวคามนิกันใช้จะได้รับอิทธิพลจากภาษากลุ่มมองโกลมาก โดยเฉพาะการใช้คำศัพท์ ส่วนภาษามองโกลจะเป็นภาษาที่มีลักษณะอนุรักษนิยมมาก และได้รับอิทธิพลจากภาษาอีเวนกีน้อย แม้จะมีระบบไวยากรณ์พหูพจน์แบบภาษาอีเวนกี ซึ่งภาษากลุ่มมองโกลอื่นๆไม่มี
พ.ศ. 1119
พุทธศักราช 1119 ใกล้เคียงกับ
Renclasea
Renclasea เป็นสกุลของด้วงที่อยู่ในวงศ์ Histeridae มีมากกว่า 6 สปีชีส์ในสกุลนี้
สปีชีส์ในสกุล ได้แก่:
ยูเมโนะอุตะ / ฟูตาริเดะ...
ยูเมโนะอุตะ / ฟูตาริเดะ... เป็นซิงเกิลที่ 34 ของคุมิ โคดะ  เป็นดับเบิ้ล เอ ไซด์ซิงเกิล  วางจำหน่ายในวันที่ 18 ตุลาคม  พ.ศ. 2549  เป็นซิงเกิลที่วางคอนเซปต์ว่า "ดับเบิ้ลบัลลาดซิงเกิล"  เปิดตัวสัปดาห์แรกในอันดับที่ 1 ของออริกอนชาร์ตด้วยยอดขาย 175,643 แผ่น  โดยมียอดขายรวมประมาณ 310,000 แสนแผ่น
เบนโซไพรีน
เบนโซไพรีน เป็นสารอินทรีย์ที่มีสูตรโครงสร้างเป็น C20H12 เป็นไฮโดรคาร์บอนไม่มีสี มีวง 5 วง โดยเป็นโครงสร้างของไพรีนที่เพิ่มหมู่ฟีนิลลีน (phenylene) มีไอโซเมอร์ 2 ชนิดคือ benzo[a]pyrene และbenzo[e]pyrene สารเคมีที่ใกล้เคียง ได้แก่  cyclopentapyrenes dibenzopyrenes indenopyrenes และ naphthopyrenes PAHs 5 วงที่ใกล้เคียงกันได้แก่   picene, benzofluoranthenes, และperylene. เบนโซไพรีนเป็นปัญหาเพราะสามารถทำปฏิกิริยากับดีเอ็นเอ ขัดขวางทรานสคริบชัน จัดเป็นสารมลพิษและสารก่อมะเร็ง พบเบนโซไพรีนได้ในน้ำมันดิน และควันบุหรี่ มัหลักฐานที่แสดงให้เห็นว่าเบนโซไพรีนเกี่ยวข้องกับการเกิดมะเร็งปอด
คาบสมุทรอาหรับ
คาบสมุทรอาหรับ (Arabian Peninsula; شبه الجزيرة العربية หรือ جزيرة العرب) เป็นคาบสมุทรในภูมิภาคเอเชียตะวันตกเฉียงใต้ และอยู่ระหว่างทวีปเอเชียกับทวีปแอฟริกา พื้นที่ส่วนมากเป็นทะเลทราย
พื้นที่ส่วนนี้เป็นดินแดนสำคัญของตะวันออกกลาง เนื่องจากเต็มไปด้วยทรัพยากรน้ำมันและก๊าซธรรมชาติ
ชายฝั่งตะวันตกของคาบสมุทรอาหรับติดกับทะเลแดง ฝั่งตะวันออกเฉียงใต้ติดทะเลอาหรับ (ส่วนหนึ่งของมหาสมุทรอินเดีย) ทางตะวันออกเฉียงเหนือติดอ่าวโอมานและอ่าวเปอร์เซีย
ดาวเกี้ยวเดือน
ดาวเกี้ยวเดือน เป็นบทประพันธ์ของ รอมแพง โดยถูกนำมาสร้างเป็นละครโทรทัศน์โดย บริษัท บรอดคาซท์ ไทย เทเลวิชั่น จำกัด ทางสถานีวิทยุโทรทัศน์ไทยทีวีสีช่อง 3
เรื่องย่อ
ประกายดาว ช่างภาพสาวสุดฮอต เกิดความรู้สึกอยากมีลูกแต่ไม่อยากมีสามี ด้วยความรักเด็กและนิสัยสุดบ้าบิ่นของเธอ ปฏิบัติการตามล่าหาสเปิร์มจึงเริ่มขึ้น แต่งานนี้ไม่ง่ายเลยสำหรับประกายดาว เพราะเป้าหมายอันดับหนึ่งของเธอคือ มรว.จันทรภานุหรือคุณชายจันทร์ ไฮโซแถวหน้าที่เพอร์เฟคไปซะทุกอย่าง เจ้าของฉายาเดทเดียวดับ และอันดับสองก็คือ พงจันทร เพลย์บอยไฮโซที่ควงสาวแทบไม่ซ้ำหน้า ประกายดาวต้องพยายามทำทุกวิถีทางเพื่อจะเข้าถึงตัวคุณชายจันทร์ แต่ยิ่งเข้าใกล้มากเท่าไหร่ หัวใจที่ปิดล็อกมานานแสนนานก็ยิ่งหวั่นไหว เป้าหมายทั้งสองของเธอก็ดูท่าว่าจะทนเสน่ห์ของแปลกไม่ไหวซะด้วย แต่ก่อนที่ทุกอย่างจะลงเอยด้วยดี ก็ย่อมมีอุปสรรคมากมาย แล้วสาวมั่นอย่างประกายดาวจะทำอย่างไรดี
วาลเทลลินา
วาลเทลลินา (Valtulina, Valtellina, Veltlin, Vuclina, Valtellina) คือหุบเขาในบริเวณลอมบาร์ดีทางตอนเหนือของอิตาลีที่ติดกับสวิตเซอร์แลนด์ ในปัจจุบันมีชื่อเสียงในการเป็นบริเวณที่มีการเล่นสกีหิมะ, บ่อน้ำร้อน, เมืองบำบัดน้ำแร่, เนยแข็ง (โดยเฉพาะ Bitto ที่ตั้งชื่อตามแก่ง) และเหล้าองุ่น เมื่อหลายร้อยปีที่ผ่านมาวาลเทลลินาเป็นช่องเขาทางผ่านอันสำคัญของเทือกเขาแอลป์ระหว่างทางตอนเหนือของอิตาลีและเยอรมนี ฉะนั้นการควบคุมบริเวณนี้จึงเป็นที่เสาะแสวงหาจองทุกฝ่าย โดยเฉพาะในระหว่างสงครามสามสิบปี
รังคนาถมนเทียร (แก้ความกำกวม)
รังคนาถมนเทียร หรือ รังคนาถสวามีมนเทียร หมายถึงโบสถ์พราหมณ์แห่งใดก็ตามที่บูชาพระรังคนาถ ได้แก่
โกลดแห่งฝรั่งเศส
โกลดแห่งฝรั่งเศสและเบรอตาญ สมเด็จพระราชินีแห่งฝรั่งเศส  (Claude of France) (14 ตุลาคม ค.ศ. 1499 - 20 กรกฎาคม ค.ศ. 1524) โกลดแห่งฝรั่งเศสเป็นสมเด็จพระราชินีแห่งฝรั่งเศสในพระเจ้าฟรองซัวส์ที่ 1 แห่งฝรั่งเศส ระหว่างวันที่ 9 มกราคม ค.ศ. 1514 ถึงวันที่ 20 กรกฎาคม ค.ศ. 1524
โกลดแห่งฝรั่งเศสเสด็จพระราชสมภพเมื่อวันที่ 14 ตุลาคม ค.ศ. 1499 เป็นพระราชธิดาพระองค์ใหญ่ในพระเจ้าหลุยส์ที่ 12 แห่งฝรั่งเศส และแอนน์แห่งเบรอตาญ สมเด็จพระราชินีแห่งฝรั่งเศส โกลดทรงมีบรรดาศักดิ์เป็นดัชเชสแห่งเบรอตาญต่อจากพระราชมารดา และเป็นพระราชมารดาของพระเจ้าอองรีที่ 2 แห่งฝรั่งเศส ฉะนั้นจึงเป็นพระอัยกีของพระเจ้าแผ่นดินสามพระองค์สุดท้ายของราชวงศ์วาลัวส์
การหมั้นหมายและการเสกสมรส
เนื่องจากพระมารดาของโคลดพระราชินีแอนน์ ดัชเชสแห่งบริตานีทรงเป็นประมุขของดัชชีแห่งบริตานี เมื่อเสด็จสิ้นพระชนม์โคลดจึงทรงเป็นทายาทของดัชชีต่อจากพระราชมารดา แม้ว่าพระราชินีแอนน์จะระบุในพินัยกรรมว่าทรงมอบบริตานีให้เรเนพระราชธิดาองค์รอง ส่วนทางด้านฝรั่งเศสราชบัลลังก์ฝรั่งเศสสืบต่อได้ตามกฎบัตรซาลลิคโดยผู้สืบเชื้อสายที่เป็นชายเท่านั้น ในปี ค.ศ. 1504 พระราชินีแอนน์ในการที่ทรงพยายามที่จะหาทางกันไม่ให้บริตานีถูกผนวกโดยฝรั่งเศสก็ลงพระนามในสนธิสัญญาบลัวส์ (Treaty of Blois) ที่ระบุการหมั้นหมายระหว่างเจ้าหญิงโคลดพระราชธิดากับชาร์ลส์แห่งลักเซ็มเบิร์ก พร้อมกับดัชชีแห่งบริตานี แต่การพยายามลดอำนาจของฝรั่งเศสที่ล้อมรอบบริตานีอยู่สามด้านก็ไม่เป็นที่ยอมรับโดยราชวงศ์วาลัวส์และในที่สุดการหมั้นหมายก็ถูกยุบเลิก
ขุนนางฝรั่งเศสเองก็คัดค้านการหมั้นหมายของโคลดกับชาวต่างประเทศและยุให้พระเจ้าหลุยส์จัดการเสกสมรสระหว่างโคลดกับฟรองซัวส์ ดยุกแห่งอองกูแลมผู้เป็นลูกพี่ลูกน้องของพระองค์ “ผู้ที่อย่างน้อยก็ทรงเป็นฝรั่งเศสเต็มตัว” และทรงเป็นรัชทายาทโดยพฤตินัยของราชบัลลังก์ฝรั่งเศส ในปี ค.ศ. 1506 โคลดจึงถูกหมั้นกับฟรองซัวส์ และในปี ค.ศ. 1514 เมื่อพระราชินีแอนน์พระราชมารดาสิ้นพระชนม์ โคลดก็กลายเป็นดัชเชสแห่งบริตานี และเมื่อวันที่ 18 พฤษภาคม ค.ศ. 1514 พระองค์ก็ทรงเสกสมรสกับฟรองซัวส์ที่พระราชวังแซงต์-แชร์แมง-ออง-เลย์
ดูเพิ่ม
1499 1524
บอร์นดิสเวย์
บอร์นดิสเวย์ (Born This Way) เป็นสตูดิโออัลบั้มชุดที่สองของเลดีกากา ศิลปินหญิงชาวอเมริกัน ภายใต้ค่ายอินเตอร์สโคปเรเคิดส์ (Interscope Records) โดยร่วมมือกับเรดวัน และ ฟเอร์นันโด การิเบย์ ซึ่งเคยทำงานกับกาก้ามาก่อนหน้านี้ และได้รับความร่วมมือจากดีเจใหม่ อาทิ DJ Snake, DJ White Shadow, Jeppe Laursen, Robert John "Mutt" Lange และ Clinton Sparks และยังได้ร่วมมือกับศิลปินอื่นสร้างสรรค์งานเพลง อาทิ  E Street Band นักแซกโซโฟน คลาเรนซ์ เคลมอนส์ และ Queen guitarist Brian May  โดยอัลบั้มได้รับการยืนยันผ่านหน้าทวิตเตอร์ของเลดี้กาก้าอย่างเป็นทางการเมื่อวันที่ 1 มกราคม พ.ศ. 2554
เพลงจากอัลบั้มนี้ได้แนวเพลงจาก synthpop และ dance-pop โดยเน้นจากอัลบั้มที่ผ่านๆมาของเธอ แต่มีการเปลี่ยนแปลงแนวเพลงที่ไม่เคยใช้ก่อนหน้านี้ เช่น อิเล็กทรอนิกส์ ร็อค และ เทคโน นอกจากนี้ยังแต่งเพลงในแนวที่แปลกใหม่อย่าง โอเปร่า, เฮวี่ เมทอล , ดิสโก้ , เฮาส์ และ ร็อค แอนด์ โรล โดยเนื้อเพลงส่วนใหญ่พูดถึง ชาวรักร่วมเพศ ศาสนา เสรีภาพ และลัทธินิยม แม้อัลบั้มบอร์นดิสเวย์ จากถูกต่อต้านจากศาสนา หรือ ได้รับคำวิจารณ์ในเรื่องของศาสนา แต่อัลบั้มบอร์นดิสเวย์ ก็ได้รับการตอบรับอย่างดีจากนักวิจารณ์ดนตรี ในเรื่องของเสียงของกาก้า ที่มีการบันทึกเสียงที่ดีเยี่ยม อัลบั้มบอร์นดิสเวย์ได้เสนอเข้าชิงรางวัลหลายเวที หลายสาขา รวมทั้งรางวัลอัลบั้มแห่งปี จากงานแกรมมี่ อวอร์ส อีกด้วย
อัลบั้มได้ติดชาร์ตบิลบอร์ดฮอต 200 อันดับ 1 ในสหรัฐอเมริกา อัลบั้มทำยอดขายได้ 1.108 ล้านสำเนา ภายในอาทิตย์แรกที่วางจำหน่าย เป็นประวัติศาสตร์การดนตรีที่ไม่เคยมีใครทำได้ ในรอบ 5 ปี และ ทำสถิติถล่มทลายอีกครั้งกับยอดดาวน์โหลด 440,000 สำเนา ในเว็บไซต์ยอดฮิตอย่าง อแมซอน ที่เปิดขายอลบั้มบอร์นดิสเวย์เพียง 99 เซนต์ เท่านั้น โดยเพลง บอร์นดิสเวย์ จูดาส ดิเอดจ์ออฟกลอรี่ และ ยูแอนด์ไอ ติดชาร์ต 1 ใน 10 ชาร์ต ของบิลบอร์ดฮอต 100 โดยเพลงบอร์นดิสเวย์ เป็นเพลงที่มียอดดาวน์โหลด สูงที่สุดในประวัติศาสตร์ และขึ้นชาร์ตอันดับ 1 เร็วที่สุดเท่าที่เคยมีมา ในเว็บไซต์ ไอทูนส์ พร้อมเพลง Hair ประเทศที่อัลบั้มบอร์นดิสเวย์ติดชาร์ตทั้งหมด 16 ประเทศ
เบื้องหลังและการบันทึก
ในเดือนมีนาคม 2010 กาก้าเปิดเผยว่าเธอกำลังทำงานกับอัลบั้มใหม่ เธอบอกกำลังเขียนเพลงที่จะนำมาใส่ในอัลบั้ม ในขณะที่ผู้ผลิต เรดวันกล่าวว่า อลับั้มของกาก้าเป็น "อัลบั้มเสรีภาพ"  และผู้จัดการของเธอ ทรอยด์ คาร์เตอร์ได้รู้สึกถึงกิริยาที่เปลี่ยนไปของกาก้า หลังจากประกาศอัลบั้มบอร์นดิสเวย์ ไม่กี่เดือนหลังจากนั้น กาก้าได้ประกาศออกมาว่า "ฉันได้เขียนเพลงที่จะใช้ในอัลบั้มเสร็จแล้ว มันรวดเร็วมาก ฉันใช้เวลาเขียนแค่ไม่กี่เดือน แต่ตอนนี้ฉันรู้สึกดี เมื่อมันเสร็จแล้ว ในขนะที่ศิลปินอื่นๆ ใช้เวลาเขียนเป็นปี สำหรับฉัน ไม่ เพราะฉันเขียนเพลงทุกวัน " ในการให้สัมภาษณ์ กาก้ากล่าวว่า "ฉันเคยเขียนเพลงที่ยิ่งใหญ่มาแล้ว "the anthem of [this] generation" นั้นมันยิ่งใหญ่ที่สุดเท่าที่ฉันทำมา แต่อัลบั้มนี้มันจะยิ่งใหญ่ที่สุดในชีวิตฉัน "
ในการประชุม ได้มีการประชุมเรื่องของการบันทึกเสียงที่จะบันทึกในอัลบั้ม ที่จะมีขึ้นที่ เอบเบย์ โรด สตูดิโอ ในลอนดอน ประเทศสหราชอาณาจักร, สตูดิดอ 301 ในซิดนีย์ ออสเตรเลีย, ซิง ซิง สตูดิโอ ที่เมลเบิร์น ออสเตรเลีย , แก๊ง สตูดิโอ ที่ปารีส ฝรั่งเศส , ลีฟวิงรูม สตูดิโอ ในออสโล ประเทศ นอร์เวย์, ออลเลอร์ทัน ฮิลส์ ในสหราชอาณาจักร , แวร์เฮาส์ โปรดักชั่น สตูดิโอ ที่เนแบรสก้า , สตูดิโอ แอท เดอะ ปาล์ม ที่ลาสเวกัส , Officine Meccaniche ใน มิลาน อิตาลี, ไมอามี่ บีช เรคอดดิ้ง สตูดิโอ ในหาดไมอามี่ และ เจอร์มาโน่ สตูดิโอ ในนิวยอร์ก โดย แบรนด์ เมย์ มือกีต้าร์ของวงควีน และ คลาเรนซ์ เคลมอนส์ และ อดีตสมาชิกของวง E Street Band จะมาร่วมทำเพลงกับกาก้าในอัลบั้มนี้
ประวัติ
กาก้าประกาศชื่ออัลบั้มนี้ขณะขึ้นรับรางวัลวิดีโอแห่งปีในเพลง "Bad Romance" ที่งานเอ็มทีวีมิวสิกอวอร์ดประจำปี 2010 และร้องท่อนหนึ่งของเพลง Born this way บนเวทีว่า "'I'm beautiful in my way, 'cause God makes no mistakes; I'm on the right track, baby, I was born this way.'" และเพลง Born this way นี้จะถูกปล่อยเป็นเพลงแรกและจะวางจำหน่ายในวันที่ 11 กุมภาพันธ์ พ.ศ. 2554 ซึ่งตรงกับวันงานประกาศผลรางวัลแกรมมี่อวอร์ดครั้งที่ 53 อัลบั้มบอร์นดิสเวย์ วางจำหน่ายทั่วโลกในวันที่ 23 พฤษภาคม พ.ศ. 2554 โดยอัลบั้มนี้เป็นอัลบั้มที่ประสบความสำเร็จที่สุดของกาก้า เนื่องจากอัลบั้มนี้มีซิงเกิ้ลติดชาร์ตอันดับ 1 ในหลายประเทศและเป็นเวลานาน รวมถึงตัวอัลบั้มเอง ซึ่งมียอดขายเกิน 1 ล้านยูนิตในอาทิตย์แรกที่วางจำหน่าย ติดชาร์ตอันดับ 1 ในหลายประเทศ และเป็นอัลบั้มที่กาก้าตั้งใจแต่งเป็นพิเศษ โดยเฉพาะเพลงบอร์นดิสเวย์ ที่มีเนื้อหาที่พูดถึงชาวรักร่วมเพศในเพลงอย่างโจ่งแจงกว่าเพลงที่เธอเคยแต่งมา แต่ก็ถูกนำไปเปรียบเทียบกับเพลงของ มาดอนน่าถึงความคล้ายคลึง แต่ก็ไม่อาจให้เพลงมีความนิยมลดน้อยลง
เพลงแรกของอัลบั้มที่ถูกปล่อยคือ เพลงบอร์นดิสเวย์ ชื่อเดียวกับอัลบั้ม ถูกปล่อยให้ฟังทั่วโลกในวันที่ 11 กุมภาพันธ์ พ.ศ. 2554 ซึ่งตรงกับวันประกาศรางวัลแกรมมี่อวอร์ส ซึ่งเพลงนี้ของกาก้าทำยอดดาวน์โหลด ติดชาร์ตอันดับ 1 ในหลายประเทศ
เพลงที่สองที่ถูกปล่อยออกมาก่อนอัลบั้มวางจำหน่ายคือ เพลง Judas เพลงนี้กาก้าประกาศออกมาก่อนปล่อยเพลงว่า เธอจะดัดแปลงเรื่องราวในพระคัมภีย์ไบเบิลมาทำวีดีโอเพลง หลังจากนั้นก็ถูกกลุ่มชาวคริสต์ต่อต้านอย่างหนัก เพลงนี้ถูกปล่อยทั่วโลกในวันที่ 15 เมษายน พ.ศ. 2554 หลังจากนั้นไม่นานวีดีโอเพลงก็ถูกเผยแพร่ หลังจากนั้น กาก้าก็ปล่อยเพลงแฮร์ และดิเอดจ์ออฟกลอรี ตามลำดับ
สถูป
สถูป (स्तूप) เป็นสิ่งก่อสร้างทรงโอคว่ำ ใช้ประดิษฐานปูชนียวัตถุในศาสนาพุทธ เช่น พระบรมสารีริกธาตุ เป็นต้น
สถูปในยุคแรกทำจากมูลดิน ต่อมาจึงสร้างด้วยวัสดุถาวร เช่น อิฐ หิน และแพร่หลายไปในภูมิภาคต่าง ๆ ที่นับถือพุทธศาสนา
แยกศิริราช
แยกศิริราช เป็นสี่แยกจุดตัดระหว่างถนนวังหลังกับถนนอรุณอมรินทร์ ในย่านตลาดวังหลังและท่าพรานนก ในพื้นที่เขตบางกอกน้อย กรุงเทพมหานคร เป็นที่ตั้งของโรงพยาบาลศิริราช
กายภาพ
เป็นจุดบรรจบของถนนอรุณอมรินทร์ ขนาด 5 ช่องจราจร (ไม่มีเกาะกลาง) ในแนวเหนือ-ใต้, ถนนวังหลัง ขนาด 4 ช่องจราจร (ไม่มีเกาะกลาง)
มิสควีนโคเรีย
มิสควีนโคเรีย (미스 퀸 코리아) เป็นการประกวดนางงามในประเทศเกาหลีใต้ มีหน้าที่คัดเลือกตัวแทนของเกาหลีเข้าประกวดนางงามจักรวาล และมิสเวิลด์ การประกวดมิสควีนโคเรียครั้งแรกที่จัดขึ้นเมื่อวันที่ 22 สิงหาคม ค.ศ. 2018
ตัวแทนในระดับนานาชาติ
ชนะเลิศ
รองชนะเลิศ
เข้ารอบสุดท้าย
นางงามจักรวาล
ผู้ชนะมิสยูนิเวิร์สโคเรียจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน
เฉียด (ฮาร์ลาน โคเบน)
เฉียด (Seconds Away) เป็นนวนิยายเยาวชน/ลึกลับ เขียนโดย ฮาร์ลาน โคเบน เป็นงานเขียนเล่มที่ 2 ในชุดนักสืบ มิคกี้ โบลิทาร์ ฉบับภาษาอังกฤษ ตีพิมพ์โดยสำนักพิมพ์โอไรออน เมื่อเดือนตุลาคม ปี ค.ศ. 2012
สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ ออกวางจำหน่ายในช่วง งานมหกรรมหนังสือระดับชาติครั้งที่ 18 (16-27 ตุลาคม พ.ศ. 2556)
Reninus
Reninus เป็นสกุลของด้วงที่อยู่ในวงศ์ Histeridae มีมากกว่า 13 สปีชีส์ในสกุลนี้
สปีชีส์ในสกุล ได้แก่:
กีฬามหาวิทยาลัยโลกฤดูร้อน 2001
กีฬามหาวิทยาลัยโลกฤดูร้อน 2001 (2001 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 21 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ปักกิ่ง สาธารณรัฐประชาชนจีน ระหว่างวันที่ 22 สิงหาคม ถึง 1 กันยายน พ.ศ. 2544
พ.ศ. 1120
พุทธศักราช 1120 ใกล้เคียงกับ
พ.ศ. 1123
พุทธศักราช 1123 ใกล้เคียงกับ
พ.ศ. 1121
พุทธศักราช 1121 ใกล้เคียงกับ
กองทัพปลดปล่อยรัสเซีย
กองทัพปลดปล่อยรัสเซีย (Русская освободительная армия Russkaya osvoboditel'naya armiya, ย่อว่า РОА หรือ ROA) อีกชื่อหนึ่งว่า กองทัพวลาซอฟ (Власовская армия Vlasovskaya armiya) เป็นกลุ่มกองทัพซึ่งส่วนใหญ่เป็นชาวรัสเซีย ที่ได้สู้รบตามการบัญชาของเยอรมนีในช่วงสงครามโลกครั้งที่สอง กองทัพนี้มีผู้นำคืออันเดรย์ วลาซอฟ (Andrey Vlasov) นายพลกองทัพแดงผู้แปรพักตร์ นอกจากนี้ สมาชิกกองทัพยังมักเรียกขานกันว่า "วลาซอฟซืย" (Власовцы) และใน ค.ศ. 1944 กองทัพนี้กลายเป็นที่รู้จักด้วยชื่อ กองทัพคณะกรรมาธิการเพื่อการปลดปล่อยประชาชนรัสเซีย (Вооружённые силы Комитета освобождения народов России, Vooruzhonnyye sily Komiteta osvobozhdeniya narodov Rossii, อักษรย่อ: ВС КОНР, VS KONR).
กองทัพนี้มีอันเดรย์ วลาซอฟ อดีตนายพลกองทัพแดง เป็นผู้จัดตั้ง เขาพยายามรวบรวมกลุ่มชาวรัสเซียที่ต่อต้านคอมมิวนิสต์และต่อต้านโจเซฟ สตาลิน ผู้นำสหภาพโซเวียต โดยเขามีเป้าหมายจะต่อสู้กับนาซีเยอรมนีเพื่อปลดแอกรัสเซีย ทหารอาสาส่วนใหญ่เป็นเชลยศึกชาวโซเวียต ทั้งยังมีผู้อพยพขาว (ซึ่งบางคนเป็นทหารผ่านศึกจากกองทัพขาวต่อต้านคอมมิวนิสต์ ที่ได้ร่วมรบในสงครามกลางเมืองรัสเซีย) ครั้นวันที่ 14 พฤศจิกายน ค.ศ. 1944 กองทัพปลดปล่อยรัสเซียได้รับการเปลี่ยนนามใหม่อย่างเป็นทางการว่า กองทัพคณะกรรมาธิการเพื่อการปลดปล่อยประชาชนรัสเซีย แล้วจัดตั้งเป็นองค์กรการเมืองไว้ให้กองทัพสวามิภักดิ์ ต่อมาในวันที่ 28 มกราคม ค.ศ. 1945 มีประกาศอย่างเป็นทางการว่า กองพลที่เป็นคนรัสเซียไม่นับเป็นส่วนหนึ่งของกองทัพบกเยอรมันอีกต่อไป แต่จะขึ้นตรงต่อกองทัพคณะกรรมาธิการฯ นี้แทน
เทศมณฑลของประเทศโรมาเนีย
เทศมณฑลหรือฌูเด็ตส์ (județ) เป็นหน่วยการบริหารระดับแรกของประเทศโรมาเนียร่วมกับเทศบาลบูคาเรสต์ โดยในประเทศโรมาเนียจะมีเทศมณฑล 41 แห่ง (ไม่นับบูคาเรสต์) เทศมณฑลเหล่านี้ยังใช้เป็นชื่อเรียกหน่วยย่อยเพื่อการจัดเก็บข้อมูลทางสถิติ (NUTS) ระดับที่สามหรือ NUTS-3 ภายในสหภาพยุโรปด้วย เทศมณฑลจะมีฐานะเป็นรัฐบาลท้องถิ่นด้วย ชื่อของเทศมณฑลมักจะตั้งตามแม่น้ำสายสำคัญ หรือเมืองสำคัญภายในเทศมณฑลนั้น
การแบ่งหน่วยการบริหารในลักษณะฌูเด็ตส์สามารถสืบย้อนไปได้ถึงสมัยราชรัฐวอลเลเกียและมอลเดเวียในคริสต์ศตวรรษที่ 14 ซึ่งในมอลเดเวียสมัยนั้นจะเรียกว่า ซีนุต (ținut) ภายหลังจากที่ราชรัฐมอลเดเวียและวอลเลเกียรวมกันใน ค.ศ. 1859 ระบบหน่วยการบริหารตั้งแต่นั้นจะมีลักษณะคล้ายคลึงกับจังหวัดของประเทศฝรั่งเศส อย่างไรก็ตาม ระบบหน่วยการบริหารนี้เปลี่ยนแปลงหลายครั้ง และจำนวนเทศมณฑลก็เปลี่ยนแปลงหลายครั้งเช่นกัน โดยในช่วงก่อนสงครามโลกครั้งที่สองจะมี 71 เทศมณฑล แต่ต่อมาลดลงเหลือเพียง 39 หลังจาก ค.ศ. 1968 การปรับปรุงครั้งสุดท้ายเกิดขึ้นใน ค.ศ. 1997
จากข้อมูลของสำนักงานสถิติแห่งประเทศโรมาเนีย ประชากรเฉลี่ยต่อเทศมณฑลทั้ง 41 แห่งอยู่ที่ประมาณ 445,000 คน โดยเทศมณฑลยัชมีประชากรมากที่สุด (772,000 คน) ส่วนเทศมณฑลกอวัสนามีประชากรน้อยที่สุด (210,000 คน) ในขณะที่พื้นที่เฉลี่ยเท่ากับ 5,809 ตารางกิโลเมตร โดยเทศมณฑลตีมิชมีพื้นที่มากที่สุด (8,697 ตารางกิโลเมตร) และเทศมณฑลอิลฟอฟมีพื้นที่น้อยที่สุด (1,583 ตารางกิโลเมตร) อย่างไรก็ตาม เทศบาลบูคาเรสต์ซึ่งมีฐานะเท่ากับเทศมณฑลนั้นมีประชากรมากกว่าทุกเทศมณฑล (1,883,425 คน) แต่มีพื้นที่น้อยกว่า (228 ตารางกิโลเมตร)
ประวัติ
การแบ่งหน่วยการบริหารออกเป็นฌูเด็ตส์ (ในราชรัฐวอลเลเกีย) และซีนุต (ในราชรัชมอลเดเวีย) สามารถสืบย้อนไปได้ถึงช่วงปลายคริสต์ศตวรรษที่ 14  แต่ละฌูเด็ตส์ หรือซีนุต จะปกครองโดยฌูเด (jude) หรือปือร์เกอลับ (pârcălab) ซึ่งได้รับมอบอำนาจด้านบริหารและตุลาการ ระบบดังกล่าวนี้ได้รับอิทธิพลมาจากการบริหารในช่วงปลายจักรวรรดิไบแซนไทน์ ในขณะที่ทรานซิลเวเนียแบ่งออกเป็นราชเทศมณฑลซึ่งปกครองโดย comes และมีอำนาจด้านบริหารและตุลาการเช่นกัน
หลังจากที่ราชรัฐมอลเดเวียและวอลเลเกียรวมกันใน ค.ศ. 1859 หน่วยการบริหารก็ได้รับการปรับปรุงโดยอิงรูปแบบจากประเทศฝรั่งเศส โดยใช้ฌูเด็ตส์เป็นหน่วยหลักในการบริหาร ซึ่งยังคงใช้มาตลอดยกเว้นช่วงระหว่าง ค.ศ. 1950 และ ค.ศ. 1968 แต่ละเทศมณฑลหรือฌูเด็ตส์จะปกครองโดยเปรเฟกต์ (prefect) ซึ่งเป็นเจ้าหน้าที่ของรัฐสังกัดกระทรวงกิจการภายในและเป็นตัวแทนของรัฐบาลโรมาเนีย เทียบได้กับตำแหน่ง "ผู้ว่าการ" และนอกจากนี้เปรเฟกต์หรือผู้ว่าการยังดำรงตำแหน่งบริหารสำหรับพื้นที่ที่ไม่ได้อยู่ภายใต้อำนาจของสภาท้องถิ่นด้วย แต่ละฌูเด็ตส์ยังเคยแบ่งย่อยลงไปอีกเป็นปลาเซอ (plasă) ซึ่งปกครองโดยเปรตอร์ (pretor) แต่ยกเลิกไปใน ค.ศ. 1948
สองปีหลังจากที่ประเทศโรมาเนียประกาศใช้รัฐธรรมนูญโรมาเนีย ค.ศ. 1923 ได้มีการปรับปรุงหน่วยการบริหารในพื้นที่ที่ถูกผนวกเข้ามาใหม่ได้แก่ทรานซิลเวเนีย บูโควีนา และเบสซาเรเบียให้สอดคล้องกับหน่วยการบริหารในราชอาณาจักรโรมาเนียเก่า โดยเขตแดนของเทศมณฑลต่าง ๆ โดยส่วนใหญ่ไม่เปลี่ยนแปลง และจำนวนเทศมณฑลเพิ่มขึ้นเป็น 71 แห่งจนถึงช่วงเริ่มสงครามโลกครั้งที่สอง
ใน ค.ศ. 1938 พระเจ้าคาโรลที่ 2 ได้ทรงมีพระราชวินิจฉัยให้แก้ไขกฎหมายการบริหารโดยยึดตามหลักลัทธิฟาสซิสต์ ซีนูตุล (ținutul) หรือ "แคว้น" จำนวน 10 แห่งได้รับการจัดตั้งขึ้นเป็นหน่วยการบริหารระหว่างประเทศและเทศมณฑล แต่ละแคว้นจะปกครองโดยเรซีเดนซีเรกัล (rezidenți regal) หรือข้าหลวงซึ่งได้รับแต่งตั้งโดยตรงจากกษัตริย์ เขตแดนเทศมณฑลยังคงเดิม อย่างไรก็ตาม เนื่องจากในช่วงระหว่างสงครามโลกครั้งที่สองมีการเปลี่ยนแปลงเขตแดนเกิดขึ้นหลายครั้ง การปกครองระดับนี้จึงไม่เสถียรนัก และการปกครองระดับฌูเด็ตส์จึงได้รับการฟื้นฟูกลับมาอีกครั้ง ในช่วงระหว่าง ค.ศ. 1941 และ ค.ศ. 1944 โรมาเนียยังครอบครองพื้นที่บริเวณระหว่างแม่น้ำนีสเตอร์และแม่น้ำบูฮ์ใต้ซึ่งมีชื่อว่าเขตผู้ว่าการทรานส์นีสเตรีย ประกอบด้วย 13 เทศมณฑล
หลังจากพรรคคอมมิวนิสต์โรมาเนียเข้าปกครองประเทศใน ค.ศ. 1945 พรรคคอมมิวนิสต์ได้เปลี่ยนรูปแบบการบริหารไปใช้ตามสหภาพโซเวียตใน ค.ศ. 1950 ก่อนจะเปลี่ยนกลับมาเป็นระบบเดิมใน ค.ศ. 1968 อย่างไรก็ตาม จำนวนเทศมณฑลที่รื้อฟื้นขึ้นมาใหม่ลดลงจาก 56 ในช่วงสมัยระหว่างสงครามเหลือเพียง 39 เทศมณฑลเท่านั้น
ใน ค.ศ. 1981 เทศมณฑลจูร์จูและเทศมณฑลเกอเลอรัชแยกตัวออกมาจากเทศมณฑลยาลอมิตซาและอดีตเทศมณฑลอิลฟอฟ ต่อมาใน ค.ศ. 1997 เทศมณฑลอิลฟอฟซึ่งเคยถูกลดฐานะลงไปขึ้นกับเทศบาลบูคาเรสต์เป็นเวลากว่าสองทศวรรษได้รับการจัดตั้งขึ้นมาใหม่ เส้นเขตแดนเทศมณฑลอื่น ๆ ที่กำหนดตั้งแต่ ค.ศ. 1968 ยังคงไม่เปลี่ยนแปลงมากนักในปัจจุบัน อย่างไรก็ตาม อำนาจหน้าที่ของเทศมณฑลได้เปลี่ยนแปลงไปหลังจากการปฏิรูปการปกครองในช่วงทศวรรษ 1990
ในปัจจุบันประเทศโรมาเนียมี 41 เทศมณฑล และ 1 เทศบาล (ได้แก่เทศบาลบูคาเรสต์) ทั้ง 42 หน่วยถือเป็นหน่วยย่อยระดับที่สามสำหรับการบันทึกข้อมูลสถิติของสหภาพยุโรป แต่ละเทศมณฑลจะแบ่งย่อยลงไปอีกเป็นเมืองหรือออรัช (oraș) และชุมชนหรือกอมูเนอ (comună) เมืองบางเมืองยังมีฐานะเป็นเทศบาลหรือมูนีชีปียู (municipiu) ด้วย ผู้ว่าการเทศมณฑลหรือเปรเฟกต์จะมีอำนาจบริหารสูงสุดภายในเขตเทศมณฑล ในขณะที่สภาเทศมณฑลซึ่งได้รับเลือกจากประชาชนทุกสี่ปีจะมีอำนาจจำกัดในการบริหาร ในขณะที่อำนาจตุลาการจะบังคับใช้โดยศาล ซึ่งเขตศาลของประเทศโรมาเนียก็จะยึดตามเขตเทศมณฑลเช่นกันเพื่อไม่ให้เกิดความซับซ้อนในการแยกใช้อำนาจ
คณะกรรมาธิการเพื่อการปลดปล่อยประชาชนรัสเซีย
คณะกรรมาธิการเพื่อการปลดปล่อยประชาชนรัสเซีย (Комитет освобождения народов России, Komitet osvobozhdeniya narodov Rossii, abbreviated as КОНР, KONR) เป็นคณะกรรมาธิการที่ประกอบไปด้วยทหารและพลเรือนที่ต่อต้านคอมมิวนิสต์จากดินแดนสหภาพโซเวียต (ส่วนใหญ่เป็นชาวรัสเซีย) ได้ก่อตั้งขึ้นด้วยได้รับการอนุมัติและได้รับการสนับสนุนจากนาซีเยอรมนีเมื่อวันที่ 14 พฤศจิกายน ค.ศ. 1944 ในกรุงปรากภายใต้การควบคุมของเยอรมัน (ด้วยความตั้งใจที่ได้เลือกที่แห่งนี้เพราะเป็นเมืองของชาวสลาฟที่ยังไม่ได้อยู่ภายใต้การปกครองของโซเวียต)
เป้าหมายที่คณะกรรมาธิการได้กำหนดเอาไว้ ได้แก่
แขวงไชยสมบูรณ์
ประวัติ
แขวงไชยสมบูรณ์ก่อตั้งเมื่อวันที่ 31 ธันวาคม พ.ศ. 2556 เป็นแขวงลำดับที่ 18 ของประเทศ (รวมนครหลวง) ด้วยวัตถุประสงค์เพื่อให้คณะปกครองแขวงและเมืองมีความสะดวกที่จะพัฒนาพื้นที่ดังกล่าวให้เจริญอย่างรวดเร็วและทั่วถึงเหมือนเมืองอื่น ๆ โดยพร้อมกันนั้นได้เปลี่ยนชื่อเมืองเอกจากเมืองไชยสมบูรณ์เป็นเมืองอะนุวงตามพระนามเจ้าอนุวงศ์ พระมหากษัตริย์แห่งอาณาจักรล้านช้างเวียงจันทน์พระองค์สุดท้าย และแบ่งเขตปกครองออกเป็น 5 เมือง ในจำนวนนี้ตั้งขึ้นใหม่ 3 เมือง ได้แก่ เมืองล้องซาน แยกออกจากเมืองฮ่ม เมืองล้องแจ้ง และเมืองอะนุวง ตั้งขึ้นจากเมืองไชยสมบูรณ์ นอกจากนี้ยังย้ายเมืองท่าโทมซึ่งเคยเป็นเขตปกครองของแขวงเชียงขวางมาขึ้นต่อแขวงไชยสมบูรณ์ด้วย
ก่อนหน้านี้ระหว่างปี พ.ศ. 2537 ถึง 2549 บางส่วนของแขวงเคยเป็นเขตพิเศษไชยสมบูรณ์ เพื่อบริหารจัดการเนื่องด้วยสาเหตุปัญหาชาติพันธุ์กลุ่มน้อยที่ยังมีมากในขณะนั้น
การแบ่งเขตการปกครอง
แขวงไชยสมบูรณ์แบ่งเขตการปกครองออกเป็น 5 เมือง 96 บ้าน รายชื่อเมืองมีดังนี้
ดิออสดาโด มากาปากัล
ดิออสดาโด ปางัน มากาปากัล (28 กันยายน พ.ศ. 2453 - 21 เมษายน พ.ศ. 2540) เป็นประธานาธิบดีคนที่ 9 ของฟิลิปปินส์ ดำรงตำแหน่งตั้งแต่ปี พ.ศ. 2504 จนถึงพ.ศ. 2508 รองประธานาธิบดีคนที่ 6 ตั้งแต่ พ.ศ. 2500 ถึง พ.ศ. 2504 นอกจากนี้เขายังเป็นสมาชิกสภาผู้แทนราษฎรแห่งฟิลิปปินส์ เขาเป็นบิดาของกลอเรีย มาคาปากัล-อาร์โรโย ประธานาธิบดีคนที่ 14 ของประเทศฟิลิปปินส์ ดำรงตำแหน่ง พ.ศ. 2544 ถึง พ.ศ. 2553
เทศมณฑลเชอทอควา (รัฐแคนซัส)
เทศมณฑลเชอทอควา (Chautauqua County; รหัส: CQ) เป็นเทศมณฑลในรัฐแคนซัสตะวันออกเฉียงใต้ สหรัฐ จากสำมะโนสหรัฐ ค.ศ. 2020 เทศมณฑลนี้มีประชากร 3,379 คน โดยมีซีแดนเป็นเมืองหลักและเมืองที่มีประชากรมากที่สุด เทศมณฑลเชอทอควาตั้งชื่อตามเทศมณฑลเชอทอควา รัฐนิวยอร์ก สถานที่เกิดของเอ็กเวิร์ด แจควิน นักการเมืองรัฐแคนซัสที่มีส่วนในการจัดตั้งเทศมณฑลนี้
ภูมิศาสตร์
รายงานจากสำนักงานสถิติแห่งชาติสหรัฐ เทศมณฑลนี้มีพื้นที่รวม 645 sqmi ในจำนวนนี้เป็นพื้นดิน 639 sqmi และพื้นน้ำ 5.9 sqmi (0.9%)
ริง (คณิตศาสตร์)
ในทางคณิตศาสตร์ ริง (ring) หมายถึงโครงสร้างเชิงพีชคณิตประเภทหนึ่ง ซึ่งประกอบด้วยคุณสมบัติต่างๆ ทางพีชคณิตของจำนวนเต็ม ริงหนึ่งๆ มีการดำเนินการสองชนิดที่มักเรียกว่า การบวก กับ การคูณ ต่างกับกรุป (group) ที่มีการดำเนินการเพียงชนิดเดียว สาขาหนึ่งของพีชคณิตนามธรรมที่ศึกษาเกี่ยวกับริง เรียกว่า ทฤษฎีริง
นิยามทั่วไป
ริงหนึ่งๆ ของเซต R ที่มีการดำเนินการทวิภาคของการบวก + : R × R → R และการคูณ · : R × R → R (ในขณะที่เครื่องหมาย × หมายถึงผลคูณคาร์ทีเซียน) มีส่วนประกอบต่อไปนี้
ในเรื่องของกรุป เครื่องหมาย · มักจะถูกละทิ้งไป แล้วนำตัวแปรสองตัวเขียนติดกันแทนการคูณ เรียกวิธีการนี้ว่า juxtaposition นอกจากนั้นริงมีการใช้ลำดับของการดำเนินการอีกด้วย ซึ่งการคูณสำคัญกว่าการบวก ดังนั้น a + bc จึงมีความหมายเหมือนกับ a + (b · c)
ถึงแม้ว่าการบวกในริงจะมีสมบัติการสลับที่ นั่นคือ a + b = b + a แต่สำหรับการคูณนั้นไม่จำเป็นต้องมีคุณสมบัตินี้ หมายความว่า a · b ไม่จำเป็นต้องเท่ากับ b · a ตัวอย่างริงที่ไม่มีสมบัติการสลับที่ของการคูณเช่น ริงของเมทริกซ์จัตุรัส เป็นต้น สำหรับริงที่มีคุณสมบัติการสลับที่ของการคูณ (เช่นริงของจำนวนเต็ม) จะเรียกว่า ริงสลับที่ (commutative ring)
ริงไม่จำเป็นต้องมีตัวผกผันการคูณเช่นกัน สมาชิก a ในริงหนึ่งๆ จะเรียกว่า หน่วย (unit) ถ้าสมาชิกนั้นมีตัวผกผันภายใต้การคูณของริงนั้น จากตัวอย่าง สมมติให้ b เป็นสมาชิกอีกตัวหนึ่งในริงซึ่งทำให้ a · b = b · a = 1 (1 ในที่นี้หมายถึงสมาชิกเอกลักษณ์) ดังนั้น a มีตัวผกผันเป็น b หรือเขียนแทนได้ด้วย a−1 = b จะได้ว่า a นั้นเป็นหน่วยหนึ่งของริงดังกล่าว เซตของหน่วยทั้งหมดในริง R สามารถสร้างเป็นกรุปใหม่ภายใต้การคูณของริง เขียนแทนด้วย U(R) หรือ R*
นิยามแบบอื่น
ริงมีการนิยามแบบอื่นอีกซึ่งผู้ศึกษาควรระมัดระวัง
ดับเบิลยูดับเบิลยูดีซี
การประชุมนักพัฒนาระดับโลก หรือเรียกโดยย่อว่า "ดับเบิลยูดับเบิลยูดีซี" (Worldwide Developers Conference หรือคำย่อ WWDC) เป็น การประชุมประจำปีของบริษัทแอปเปิล เพื่อแสดงสินค้าซอฟต์แวร์ และ ผลิตภัณฑ์ใหม่ของแอปเปิล โดยมีกลุ่มเป้าหมายเป็นนักพัฒนาซอฟต์แวร์ โดยทั่วไปแล้วมีผู้เข้าร่วมงานปีละ 2,000-4,000 คน แต่ใน พ.ศ. 2550 นายสตีฟ จ็อบส์ (Steve Jobs) ประธานบริหารบริษัทแอปเปิลให้ข้อมูลว่ามีมากกว่า 5,000 คน
การประชุมนี้จัดครั้งแรกเมื่อ พ.ศ. 2526 ที่เมืองมอนเตอเรย์ ในรัฐแคลิฟอร์เนีย
WWDC 2006 7-11 มิถุนายน พ.ศ. 2549
==== WWDC 2007 11-15 มิถุนายน พ.ศ. 2550 ====
WWDC 2010 7-11 มิถุนายน พ.ศ. 2553
สตีฟ จ็อบส์ได้ประกาศข้อมูลเพิ่มเติมของ iPhone 4 และ iOS 4 พร้อม FaceTime
WWDC 2011 6-10 มิถุนายน พ.ศ. 2554
สตีฟ จ็อบส์ได้ประกาศข้อมูลเพิ่มเติมของระบบปฏิบัติการ อย่าง Mac OS X Lion และ iOS 5 ที่มาพร้อม iCloud, iTunes Match
WWDC 2012 11-15 มิถุนายน พ.ศ. 2555
ผู้บริหารแอปเปิลขึ้นเปิดตัว MacBook Air และ MacBook Pro รุ่นใหม่ และระบปฏิบัติการ iOS 6, OS X Mountain Lion
โดยการจัดงานในปี 2012 นี้ ทาง Apple ได้เปลี่ยนข้อกำหนดการเข้ารับชม WWDC จากเดิม เข้าชมได้ตั้งแต่อายุ 18 ปีขึ้นไป เป็น เข้าชมได้ตั้งแต่อายุ 13 ปีขึ้นไป และ ให้ ทิม คุก เป็นผู้นำ Keynote แทน
WWDC 2013 10-14 มิถุนายน พ.ศ. 2556
โดยตั้งแต่ปีนี้เป็นต้นไป ให้ '''ทิม คุก เป็นผู้นำ Keynote แทน หลังจาก สตีฟ จ็อบส์ ได้เสียชีวิตลงเมื่อวันที่ 5 ตุลาคม พ.ศ. 2554'''
ซึ่งปีนี้ได้มีการเปิดตัว MacBook Air, Mac Pro , AirPort Time Capsule , AirPort Extreme รวมไปถึงการเปิดตัวอย่าง OS X Mavericks , iOS 7 และ iWork For iCloud
โดยปีนี้ ได้ผลตอบรับจากผู้รับชมมากจนล้นหลาม ทำให้ตั๋วเข้าชม หมดภายในเวลา 71 วินาที ตั้งแต่เปิดการขาย
WWDC 2014 2-6 มิถุนายน พ.ศ. 2557
โดยปีนี้ จะไปเน้นที่ ระบบปฏิบัติการและผู้พัฒนา หรือ Developer
ในฝั่งระบบปฏิบัติการ ได้เปิดตัว OS X Yosemite และ iOS 8, ส่วนฝั่งผู้พัฒนา ได้เพิ่มการใช้ Widget ได้แล้ว , อนุญาตให้เปลี่ยนคีย์บอร์ดได้แล้ว , นำระบบ Touch ID ไปใข้งานกับแอปได้แล้ว , HomeKit , CloudKit , Metal API , SpriteKit , SceneKit , ภาษา Swift
WWDC 2015 : 8 – 12 มิถุนายน 2558
โดยปีนี้ จะไปเน้นที่ ระบบปฏิบัติการและผู้พัฒนา หรือ Developer เช่นเคย
ในฝั่งระบบปฏิบัติการ ได้เปิดตัว OS X El Capitan, iOS 9 และ watchOS 2 , ส่วนฝั่งผู้พัฒนา เพิ่มความสามารถให้ Metal API ใช้งานได้บน OS X ได้แล้ว , เพิ่ม API บนฝั่งในเกมส์ เช่น GameplayKit Model I/O ReplayKit , เพิ่มความสามารถของ HomeKit , เพิ่มความสามารถของ Carplay , ภาษา Swift อัปเดตเป็นเวอร์ชัน 2 พร้อมเปิดเป็น Open Source ด้วย
พร้อมทั้งนี้ ยังมีการเปิดตัว Apple Music
WWDC 2016 : 13 – 17 มิถุนายน 2559
โดยปีนี้ จะไปเน้นที่ ระบบปฏิบัติการ แต่ตัว Keynote จะย้ายไปจัดที่ Bill Graham Civic Auditorium ส่วนงานประชุมสัมมนา จะประชุมกันที่ Moscone West เช่นเคย
ในฝั่งระบบปฏิบัติการ ได้เปิดตัว watchOS 3, tvOS 10 , macOS Sierra และ iOS 10 , ส่วนฝั่งผู้พัฒนา ยังมีการปรับปรุงภาษา Swift อีกครั้ง โดยอัปเดตเป็นเวอร์ชัน 3 และเปิดตัวแอพ Swift Playground สำหรับผู้เขียนแอพบนภาษา Swift ในระดับเบื้องต้น
พ.ศ. 1125
พุทธศักราช 1125 ใกล้เคียงกับ
ทิม มอร์เฮาส์
ทิโมธี แฟรงก์ "ทิม" มอร์เฮาส์ (Timothy Frank "Tim" Morehouse ; 29 กรกฎาคม ค.ศ. 1978 — ) เป็นนักฟันดาบสากลชาวอเมริกันผู้ซึ่งเข้าแข่งขันประเภทเซเบอร์ในฐานะสมาชิกทีมสหรัฐอเมริกาในโอลิมปิกฤดูร้อน 2008 ที่กรุงปักกิ่ง ทั้งนี้ เขาได้รับการฝึกสอนโดยยูรี เกลแมน
ชีวิตในวัยเด็ก
ทิม มอร์เฮาส์ เป็นบุตรชายของอีโลอีส กับจอห์น มอร์เฮาส์ เขาเติบโตขึ้นมาในริเวอร์เดลซึ่งเป็นย่านหนึ่งของเดอะบร็องซ์ที่นครนิวยอร์ก ในช่วงแรกเริ่มเขาฝึกฟันดาบที่โรงเรียนริเวอร์เดลคันทรีในคำสั่งบังคับจากชั้นเรียนพละ ในโรงเรียนมัธยม เขาได้ร่วมกับทีมเบสบอลของโรงเรียนริเวอร์เดลคันทรีตลอดช่วงระยะเวลาสี่ปี และเป็นสมาชิกการวิ่งครอสคันทรีเป็นระยะเวลาหนึ่งปี เขาเป็นกัปตันทีมฟันดาบและผู้เล่นทรงคุณค่าที่สุดในช่วงชั้นปีที่สองและชั้นปีที่สุดท้ายของโรงเรียน
อุดมศึกษา
ทิม มอร์เฮาส์ ได้รับปริญญาตรีจากมหาวิทยาลัยแบรนไดส์ใน ค.ศ. 2000 สาขาวิชาเอกประวัติศาสตร์ เขาได้รับวุฒิปริญญาโทด้านการสอนจากมหาวิทยาลัยเพซใน ค.ศ. 2003
ศาสนา/มรดกชาติพันธุ์
ยายของเขาเป็นชาวยิวอพยพซึ่งได้หลบหนีนาซีเยอรมันในช่วงทศวรรษที่ 1930 ในภายหลังเธอได้เข้าร่วมเป็นสมาชิกเควกเกอร์ มอร์เฮาส์ได้รับการปลูกฝังส่วนผสมของประเพณีทางศาสนา ที่ซึ่งเขาได้กล่าวให้สัมภาษณ์ก่อนเข้าแข่งขันกีฬาโอลิมปิก 2012 ที่เกี่ยวกับความรู้สึกของการเป็นชาวยิวของเขาซึ่งอิงมาจากประสบการณ์ของยาย และเขามีแผนที่จะเข้าร่วมแข่งขันในแมคคาไบอาเกมส์ 2013 ซึ่งเป็นการแข่ขันกีฬาของชาวยิวที่จัดขึ้นทุกสี่ปี
อาชีพฟันดาบ
ทิม มอร์เฮาส์ ได้รับรางวัลเหรียญเงินจากการแข่งขันเซเบอร์ชายในฐานะสมาชิกของทีมสหรัฐอเมริกาในโอลิมปิกฤดูร้อน 2008 ที่กรุงปักกิ่ง เขาเป็นแชมป์ประเทศสหรัฐสองสมัย (ค.ศ. 2010 และ 2011) และได้รับการจัดให้เป็นนักฟันดาบชายอันดับหนึ่งของสหรัฐอเมริกาตั้งแต่ ค.ศ. 2008-2011 เขาเข้ารับการฝึกฝนกับยูรี เกลแมน ที่ศูนย์ฟันดาบแมนแฮตตัน และบอดีโซนฮิวแมนเพอร์ฟอร์มานซ์ รวมถึงสปอร์ทฟิสิคอลเธอราพีในนครนิวยอร์ก
วิทยาลัย
ทิม มอร์เฮาส์ เข้าเรียนที่มหาวิทยาลัยแบรนไดส์ ที่ซึ่งเขาติดอันดับท็อปเท็นของเอ็นซีดับเบิลเอ ดิวิชัน I ของเซเบอร์ชายในแต่ละช่วงสามปีสุดท้ายที่โรงเรียน (อันดับสิบใน ค.ศ. 1998, อันดับหกใน ค.ศ. 1999 และอันดับสี่ใน ค.ศ. 2000) เขาได้รับการยกย่องเป็นเอ็นซีดับเบิลเอออล-อเมริกันในแต่ละปีที่ผ่านมา เขาได้รับการโหวตโดยผู้ฝึกสอนและนักกีฬาในฐานะนักฟันดาบเซเบอร์ชายเอ็นซีดับเบิลเอแห่งปีใน ค.ศ. 2000 มอร์เฮาส์ได้นำแบรนไดส์ขึ้นสู่อันดับสิบในของโรงเรียนดิวิชัน I ที่มีอยู่ทั้งหมดใน ค.ศ. 2000
โอลิมปิก
ทิม มอร์เฮาส์ ได้รับเลือกเป็นตัวแทนทีมฟันดาบสหรัฐเข้าแข่งขันโอลิมปิกฤดูร้อน 2004 ที่กรุงเอเธนส์ ภายหลังจากการหวนกลับมาช่วงชิงและเป็นฝ่ายชนะอาเหม็ด ยิลลา ในการแข่งขันฟันดาบชิงแชมป์สหรัฐที่แอตแลนตา ที่ซึ่งเขาได้เข้าแข่งขันโดยเป็นส่วนหนึ่งของเฟนเซอร์สคลับ ในฐานะของการทำหน้าที่แทน ทิม มอร์เฮาส์ ไม่มีสิทธิ์เข้าแข่งขันในประเภทบุคคล หากแต่สามมารถมีส่วนร่วมเข้าแข่งขันในฐานะตัวแทนจากประเภททีม ทิม มอร์เฮาส์ ได้รับการจัดให้อยู่ในอันดับที่ 16 ของโลกใน ค.ศ. 2007
ทิม มอร์เฮาส์ เข้าแข่งขันเซเบอร์ชายในโอลิมปิกฤดูร้อน 2008 ที่กรุงปักกิ่งและได้รับรางวัลเหรียญเงิน ในกีฬาโอลิมปิกลอนดอน 2012 เขาเป็นฝ่ายแพ้ในรอบรองชนะเลิศของประเภทบุคคลต่อดีเอโก ออกกีอุซซี จากอิตาลีผู้ซึ่งชนะรางวัลเหรียญเงินในเวลาต่อมา ส่วนในการแข่งขันประเภททีม ทิม มอร์เฮาส์ เป็นหนึ่งในสองนักฟันดาบจากโอลิมปิกฤดูร้อน 2008 ที่ยังคงอยู่ในทีมเดิม ส่วนอีกคนคือเจมส์ วิลเลียม โดยทีมดังกล่าวได้รับการจัดให้อยู่ในอันดับ 8
กิจกรรมการกุศล
ภายหลังจากสำเร็จการศึกษาจากวิทยาลัย ทิม มอร์เฮาส์ได้ทำการสอนแก่นักเรียนผู้ยากในในขณะที่ทำงานร่วมกับทีชฟอร์อเมริกา โดยสอนในระดับ 7 ที่โรงเรียนอินเตอร์มีเดียต 90 ที่วอชิงตันไฮต์ แมนแฮตตัน ในขณะเดียวกับที่เขาได้ฝึกสอนฟันดาบที่โรงเรียนริเวอร์เดลคันทรี ซึ่งเป็นโรงเรียนเก่าของเขา รวมถึงได้ทำงานที่สำนักงานขององค์กรในมหานครนิวยอร์กในขณะที่เขาทำการฝึกฝนสำหรับการแข่งขันกีฬาโอลิมปิก